65 ዘመናዊ መድሃኒቶች የገበያ ፍቃድ ተሰጣቸው
አዲስ አበባ ፣ ጥቅምት 23/ 2006 (ዋኢማ) – በዘንድሮው በጀት ዓመት የመጀመሪያ ሶስት ወራት 65 ዘመናዊ መድሃኒቶች የገበያ ፍቃድ መስጠቱን የኢትዮጵያ፤የምግብ፤ የመድሃኒትና የጤና ክብካቤ አስተዳደርና ቁጥጥር ባለስልጣን አስታወቀ።በባለስልጣኑ የህዝብ ግንኙነትና ኮሙኒኬሽን ዳይሬክተር አቶ ሳምሶን አብረሃም ለዋልታ እንደገለጹት 26 አዳዲስ መድሃኒቶችም በብሄራዊ የመድሃኒት መዘርዝር ውስጥ ተካተዋል።በ12 ነባር የሀገር ውስጥ የመድሃኒት ፋብሪካዎች ላይም የመልካም አመራረት ቁጥጥር እንደተካሄደ አቶ ሳምሶን አክለው ተናግረዋል። ዳይሬክተሩ እንዳሉት በ25 ሆስፒታሎች ላይም የክፍተት ዳሰሳ ጥናት ተካሂዶም በውጤቱ መሰረት የግብረ – መልስ ሪፖርት ተዘጋጅቷል።በሆስፒታሎች አቅም ግንባታ ፕሮግራም አራተኛ የማኔጅመንት ፍሬምዎርክ መሰረት በ31 ሆስፒታሎች የጥራት ቡድን እንደተዘጋጀ መናገራቸውንም ዋልታ ኢንፎርሜሽን ማዕከል ዘግቧል